CELEX: 62012CA0166
Language: et
Date: 2013-12-05 00:00:00
Title: Kohtuasi C-166/12: Euroopa Kohtu (viies koda) 5. detsembri 2013 . aasta otsus (Krajský soud v Praze eelotsusetaotlus — Tšehhi Vabariik) — Radek Časta versus Česká správa sociálního zabezpečení (Eelotsusetaotlus — Personalieeskirjade VIII lisa artikli 11 lõige 2 — Määrus (EMÜ, Euratom, ESTÜ) nr 259/68 ja määrus (EÜ, Euratom) nr 723/2004 — Liidu ametnikud — Siseriiklikus skeemis omandatud pensioniõigused — Ülekandmine liidu pensioniskeemi — Arvutusmeetod — Mõiste „omandatud pensioniõiguste kogumaksumus” )

15.2.2014   
            
            
               ET
            
            
               Euroopa Liidu Teataja
            
            
               C 45/8
            
         Euroopa Kohtu (viies koda) 5. detsembri 2013. aasta otsus (Krajský soud v Praze eelotsusetaotlus — Tšehhi Vabariik) — Radek Časta versus Česká správa sociálního zabezpečení
   (Kohtuasi C-166/12) (1)
   
   (Eelotsusetaotlus - Personalieeskirjade VIII lisa artikli 11 lõige 2 - Määrus (EMÜ, Euratom, ESTÜ) nr 259/68 ja määrus (EÜ, Euratom) nr 723/2004 - Liidu ametnikud - Siseriiklikus skeemis omandatud pensioniõigused - Ülekandmine liidu pensioniskeemi - Arvutusmeetod - Mõiste „omandatud pensioniõiguste kogumaksumus”)
   2014/C 45/15
   Kohtumenetluse keel: tšehhi
   
      Eelotsusetaotluse esitanud kohus
   
   Krajský soud v Praze
   
      Põhikohtuasja pooled
   
   
      Hageja: Radek Časta
   
      Kostja: Česká správa sociálního zabezpečení
   
      Ese
   
   Eelotsusetaotlus — Krajský soud v Praze — EL lepingu artikli 4 lõike 3 ja nõukogu 29. veebruari 1968. aasta määruse (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed (Personalieeskirjad) (EÜT L 56, lk 1; ELT eriväljaanne 01/02, lk 5), muudetud nõukogu 22. märtsi 2004. aasta määrusega (EÜ, Euratom) nr 723/2004, millega muudetakse Euroopa ühenduste ametnike personalieeskirju ja Euroopa ühenduste muude teenistujate teenistustingimusi (ELT L 124, lk 1; ELT eriväljaanne 01/02, lk 130), VIII lisa artikli 11 lõike 2 tõlgendamine — Enne liidu teenistusse asumist ametniku omandatud pensioniõiguste ülekandmine — Mõiste „pensioniõiguste kogumaksumus” — Siseriiklikud õigusnormid, millega on ette nähtud ülekandmiseks pakutavate pensioniõiguste arvutusmeetod, mille tagajärjel on pensioniõiguste suurus oluliselt väiksem siseriiklikku pensioniskeemi tehtud sissemaksete summast.
   
      Resolutsioon
   
   
               1.
            
            
               Nõukogu 29. veebruari 1968. aasta määruse (EMÜ, Euratom, ESTÜ) nr 259/68, millega kehtestatakse Euroopa ühenduste ametnike personalieeskirjad ja muude teenistujate teenistustingimused ning komisjoni ametnike suhtes ajutiselt kohaldatavad erimeetmed, muudetud nõukogu 22. märtsi 2004. aasta määrusega (EÜ, Euratom) nr 723/2004, VIII lisa artikli 11 lõiget 2 tuleb tõlgendada nii, et liikmesriik võib määrata pensioniõiguste kogumaksumuse kindlaks kas kindlustusmatemaatilise väärtusena või kindlasummalise tagasiostmisväärtusena või muude meetodite alusel, tingimusel et ülekantav summa vastab sisuliselt asjaomase ametniku varasema tegevusega omandatud pensioniõigustele.
            
         
               2.
            
            
               Määruse nr 259/68 (muudetud määrusega nr 723/2004) VIII lisa artikli 11 lõiget 2 ja ELL artikli 4 lõiget 3 tuleb tõlgendada nii, et nendega ei ole vastuolus, kui varasema tegevusega omandatud pensioniõiguste kogumaksumuse arvutamiseks kasutatakse niisugust meetodit, nagu on määratletud Tšehhi õigusnormides, isegi kui selle meetodi tulemusel määratakse liidu pensioniskeemi ülekantav kogumaksumus tasemele, mis ei moodusta isegi poolt ametniku ja tema tööandja tehtud sissemaksetest siseriiklikku pensioniskeemi.
            
         
               3.
            
            
               Määruse nr 259/68 (muudetud määrusega nr 723/2004) VIII lisa artikli 11 lõiget 2 ja ELL artikli 4 lõiget 3 tuleb tõlgendada nii, et siseriiklikus pensioniskeemis omandatud ja liidu pensioniskeemi ülekantavate pensioniõiguste kogumaksumuse väljaarvutamiseks ei pea võtma arvesse ajavahemikku, mille jooksul ametnik juba tegi sissemakseid liidu pensioniskeemi.
            
         
      (1)  ELT C 200, 7.7.2012.